Jose Mourinho don provide update ontop Manchester United transfer matter for the press conference wey e do for Houston, Texas, on Wednesday, and e don explain say hin squad no big as many people dey believe.

Jose Mourinho dey ready to settle for three new players instead of four this summer

The manager bin put 27 players inside the list wey e carry go for MU Tour 2017, wey AON organise, but the list con become 28 after Romelu Lukaku sign…but three of the people wey dey the list na Luke Shaw, Marcos Rojo and Ashley Young – men wey get long term wounds.

“The problem wey we get na say, we get four players wey no fit play football now because of wound, dem no fit train self. E be like say our squad big but the truth na say ‘na lie’ onto say dem no fit even train,” na wetin Mourinho yarn. “Before dem go come back? E go tey. Look Rojo for example, e no fit play ball before December.”

“Our squad no dey big like that. Everybody sabi, because i don yarn am before, na four players wey we go like sign. Na four players wey i ask for but i dey ready to accept three instead of four onto say the market dey difficult.”